1973R0706 — ET — 24.04.1986 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

No

▼B

NÕUKOGU MÄÄRUS (EMÜ) nr 706/73,

12. märts 1973,

Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse 22. jaanuaril 1972. aastal Brüsselis allakirjutatud lepingut, ( 1 ) mis käsitleb uute liikmesriikide ühinemist Euroopa Majandusühenduse ja Euroopa Aatomienergiaühendusega, eriti sellele lisatud akti protokolli nr 3 artikli 1 lõike 2 kolmandat lõiku,

võttes arvesse komisjoni ettepanekut

ning arvestades, et:

eespool nimetatud protokolli artikli 1 lõike 2 alusel kohaldatakse Kanalisaarte ja Mani saare (edaspidi “saared”) suhtes ühenduse korda, mida kohaldatakse Ühendkuningriigis Euroopa Majandusühenduse asutamislepingu II lisaga hõlmatud põllumajandustoodete ning nõukogu 27. juuni 1967. aasta määrusega nr 170/67/EMÜ (ovoalbumiini ja laktalbumiini ühise kaubanduskorra kohta, ( 2 ) muudetud määrusega (EMÜ) nr 1081/71 ( 3 )) ja nõukogu 28. mai 1969. aasta määrusega (EMÜ) nr 1059/69 (milles sätestatakse teatava põllumajandustoodete töötlemisel saadud kauba suhtes kohaldatav kauplemise kord, ( 4 ) viimati muudetud määrusega (EMÜ) nr 609/72 ( 5 )) hõlmatud põllumajandustoodete impordil kolmandatest riikidest; samuti kohaldatakse muid EÜ eeskirjade sätteid, mis on vajalikud selleks, et võimaldada eespool nimetatud toodetega kauplemisel kaupade vaba liikumine ja tavaliste konkurentsitingimuste järgimine; nõukogu ülesandeks on määrata komisjoni ettepanekul eespool nimetatud sätete kohaldamise tingimused kõnealustel aladel;

eespool nimetatud toodete vaba liikumise võimaldamiseks peaks üldjuhul olema võimalik kohaldada Ühendkuningriigis seoses kõnealuse kauplemise korraga kohaldatavaid eeskirju, kuna Ühendkuningriiki ja saari käsitatakse kõnealuste eeskirjade kohaldamisel ühtse liikmesriigina;

kõnealustel saartel tollimaksudena või muude maksudena tasutavad summad ei kuulu ühenduse eelarvesse; seetõttu ei kohaldata ühise põllumajanduspoliitika rahastamist ühenduse poolt; eksporti soodustavaid eeskirju ei tuleks kohaldada ja ühenduse määratavaid summasid tuleks käsitada üksnes ülemmäärana toetusele, mille saared võivad määrata;

tuleks võtta meetmeid, vältimaks seda, et liikmesriigid veavad välja kõnealustelt saartelt pärit tooteid kolmandatesse riikidesse selleks, et saada ühenduse eelarvest rahastatavat toetust;

ühendusesisest kaubandust käsitlevate ühenduse eeskirjadega nähakse teatavatel juhtudel ette toetused ekspordil Ühendkuningriigist teistesse liikmesriikidesse; kõnealuseid summasid tuleks käsitada ülemmäärana toetusele, mille saared võivad määrata; muude kaubanduses määratavate toetuste puhul võib ühenduse eeskirjade kohaldamine piirduda teatamiskorraga ja komisjoni võimalusega teha märkusi;

selle tagamiseks, et kõnealuste toodete vaba liikumine ei oleks takistatud, tuleks muid eeskirju, mis käsitlevad veterinaaria- ja taimetervisealast seadusandlust, seemnete ja seemikute turustamist, toiduainete- ja söödaalaseid õigusakte, kvaliteeti ja turustusnorme, kohaldada üksnes niivõrd, kuivõrd need mõjutavad kaubandust;

veterinaaria valdkonnas on kõnealuste saarte olukord sarnane olukorraga Põhja-Iirimaal; seepärast võib saarte puhul lubada Põhja-Iirimaal kõnealuses valdkonnas kohaldatava korra järgimist, ilma et see põhjustaks raskusi kaubanduses;

sel viisil määratletud kord tundub olevat piisav eespool nimetatud protokollis sätestatud eesmärkide saavutamiseks,

ON VASTU VÕTNUD KÄESOLEVA MÄÄRUSE: